สรุปผลการศึกษาเรื่อง
แนวทางการจัดการความรู้เครือข่ายพัฒนาสังคมและความมั่นคงของมนุษย์ของสำนักงานส่งเสริมและสนับสนุนวิชาการ 5  นครราชสีมา






                                โดย  นายอรรคพล  ศศะภูริ
             ความมุ่งหมายในการสังเคราะห์แนวทางการจัดการความรู้เครือข่ายพัฒนาสังคมและความมั่นคงของมนุษย์ของสำนักงานส่งเสริมและสนับสนุนวิชาการ  5 ( สสว.5 )  เพื่อรวบรวมข้อมูลในการจัดการความรู้เครือข่ายพัฒนาสังคมและความมั่นคงของมนุษย์ได้ใช้เป็นแนวทางในการแลกเปลี่ยนเรียนรู้  การรวบรวมองค์ความรู้ในการดำเนินงานสร้างเสริมเครือข่ายพัฒนาสังคมและความมั่นคงของมนุษย์ระดับตำบล  ระดับอำเภอ  การจัดการความรู้ในการพัฒนาเครือข่าย  5  ระดับ  โดยการวิเคราะห์สังเคราะห์ผลการศึกษาจากกรอบแนวคิดของเขตความรู้  ความเข้าใจในการดำเนินเสริมสร้างและพัฒนาเครือข่าย  ตั้งแต่เริ่มเสริมสร้างเครือข่ายด้วยการจัดเวทีแลกเปลี่ยนเรียนรู้ลงมติ  เพื่อให้ได้มาซึ่งคณะกรรมการเครือข่ายพัฒนาสังคมและความมั่นคงของมนุษย์   และนำกรอบแนวคิดด้านอื่น ๆ     ที่เกี่ยวข้องในการพัฒนาทุนสังคม และสวัสดิการนำมาเชื่อมร้อยในการสร้าง       องค์ความรู้เป็นแนวทางในการพัฒนาเครือข่ายพัฒนาสังคมและความมั่นคงของมนุษย์  ส่งเสริมให้เกิดกระบวนการแลกเปลี่ยนเรียนรู้ร่วมกัน     สร้างองค์ความรู้ใหม่ ๆ ขึ้นมาเป็นกระบวนการพัฒนา  ให้ได้ผลสัมฤทธิ์ตามแนวทางการพัฒนาคน  ชุมชน  และสังคม  


ในการสังเคราะห์แนวทางการจัดการความรู้เครือข่ายพัฒนาสังคมและความมั่นคงของมนุษย์  ซึ่งมีคณะกรรมการเครือข่าย    ในปี  2547  จำนวน  40  เครือข่าย  ปี  2548  จำนวน  50  เครือข่าย  และปี  2550   จำนวน  50  เครือข่าย   พบว่าในการเสริมสร้างเครือข่ายพัฒนาสังคมและความมั่นคงของมนุษย์   ของ  สสว. 5   ด้านกิจกรรมเวทีแลกเปลี่ยนเรียนรู้ทำให้ได้ แนวทางในการดำเนินการในเวทีความรู้  องค์ความรู้ในการวิเคราะห์และประเมินศักยภาพเครือข่ายพัฒนาสังคมและความมั่นคงของมนุษย์   การจัดการความรู้ในการส่งเสริมให้เครือข่ายมีความเข้มแข็ง    การมีส่วนร่วมในการวางแผนและด้านการพัฒนาสังคมและจัดสวัสดิการ แนวทางในการดำเนินงานการจัดการความรู้การดำเนินงานเครือข่ายพัฒนาสังคมและความมั่นคงของมนุษย์   ของ  สสว. 5  ใช้เป็นแนวทางในการพัฒนาคน  ชุมชน  สังคมในระดับภาคีเครือข่ายในการแลกเปลี่ยนเรียนรู้  ร่วมคิด  ร่วมทำ  ร่วมรับผลประโยชน์ด้วยกัน  เป็นการส่งเสริมและสนับสนุนองค์ความรู้วิชาการในด้านการพัฒนาสังคมและองค์ความรู้จากตัวตนของเครือข่ายที่มาจากทุนทางสังคม  ภูมิปัญญา  ที่แฝงเร้นอยู่ ( Tacit  Knowledge)  นำมาแลกเปลี่ยนเป็นความรู้ชัดแจ้ง (Explicit  Knowledge)  เพื่อนำมาประยุกต์ใช้ในการพัฒนาสังคมและสวัสดิการ
ข้อเสนอแนะระดับนโยบาย
1.  กระทรวงการพัฒนาสังคมและความมั่นคงของมนุษย์  ควรส่งเสริมในการจัดการความรู้  ทุนทางสังคมในท้องถิ่นอย่างต่อเนื่อง  เพื่อการขับเคลื่อนยุทธศาสตร์สังคมให้มีประสิทธิภาพ
2. กระทรวงการพัฒนาสังคมและความมั่นคงของมนุษย์  ควรใช้ประโยชน์จากการจัดการความรู้ของเครือข่ายพัฒนาสังคมและความมั่นคงของมนุษย์ ในการพัฒนาสังคมและสวัสดิการอย่างเป็นรูปธรรม
3. กระทรวงการพัฒนาสังคมและความมั่นคงของมนุษย์  ควรสนับสนุนในการพัฒนาเครือข่ายพัฒนาสังคมและความมั่นคงของมนุษย์  ด้านการเรียนรู้ทางวิชาการเพิ่มมากขึ้น  รวมถึงการทำกิจกรรมอย่างต่อเนื่อง  

 
ข้อเสนอแนะระดับปฏิบัติ
1. เครือข่ายพัฒนาสังคมและความมั่นคงของมนุษย์ภาคีเครือข่ายอื่นๆ ควรนำความรู้มาร่วมแลกเปลี่ยนร่วมกัน  มาเป็นภาคีหนุนเสริมในการจัดการความรู้เพื่อพัฒนาสังคมและสวัสดิการ
2. คณะกรรมการเครือข่าย  การสร้างองค์ความรู้ให้เกิดในองค์กร  ระหว่างองค์กรและกลุ่มต่างๆ
3. ผู้บริหารของ อบต.  ควรเข้ามาร่วมในกระบวนการแลกเปลี่ยนเรียนรู้ร่วมกันทุกครั้งเพื่อประโยชน์ในการพัฒนาท้องถิ่น
4. เครือข่ายควรจะมีการแลกเปลี่ยน  เรียนรู้  มีการพัฒนาตนเองอยู่เสมอเพื่อให้ทันเหตุการณ์การเปลี่ยนแปลงทางสังคม
5. การส่งเสริมผู้ที่เป็นทุนของท้องถิ่น  ภูมิปัญญาท้องถิ่น  ให้มีส่วนร่วมในการพัฒนาสังคมของตนเองในตำบล  แสดงบทบาทในตัวตนให้เป็นที่ยอมรับของประชาชนในท้องถิ่น
6. เครือข่ายพัฒนาสังคมและความมั่นคงของมนุษย์ระดับตำบล  ควรให้ความสำคัญกับการจัดการความรู้ในกิจกรรมด้านพัฒนาสังคมและสวัสดิการ  เข้ามามีส่วนร่วมในการพัฒนา  การจัดการความรู้  จัดเก็บข้อมูลทุนทางสังคมที่มีอยู่ในท้องถิ่นให้เป็นระบบ  เชื่อมต่อและขยายผลให้กว้างขวาง  โดยเฉพาะองค์ความรู้ในด้านการจัดสวัสดิการชุมชน
